શુક્રવારે સવારે દિલ્હી પાસે આવેલ એક શાળાના બાથરૂમમાંથી બીજા ધોરણના એક વિદ્યાર્થી પ્રદ્યુમ્ન ઠાકુરનું શબ મળી આવ્યું હતું. ભોંડસીની રિયાન ઇન્ટરનેશનલ શાળાના શૌચાલયમાંથી આ 7 વર્ષના વિદ્યાર્થીનું શબ મળી આવ્યું હતું. પ્રાથમિક તપાસ અનુસાર, આ બાળકની હત્યા ગળું દબાવીને કરવામાં આવી હતી અને ત્યાર બાદ શબ શૌચાલયમાં લઇ જવામાં આવ્યું હતું. પોલીસે આ મામલે અજ્ઞાત વ્યક્તિ વિરુદ્ધ એફઆઇઆર નોંધી આગળની તપાસ હાથ ધરી છે.